recursal/SuperWikiNEXT-32B huggingface dataset:
**Bernardus «Ber» Groosjohan** (født 16. juni 1897 i Rotterdam, død 5. august 1971 i Rotterdam) var en nederlandsk fotballspiller som deltok i de olympiske leker 1920 i Antwerpen og 1924 i Paris.

Groosjohan var med på det nederlandske fotballaget som kom på tredjeplass i den olympiske fotballturneringen under OL 1920 i Antwerpen. Det var fjorten lag som deltok i fotballturneringen som ble avviklet i perioden 28. august til 5. september 1920. Belgia og Tsjekkoslovakia møttes i finalen på olympiastadion i Antwerpen. Belgia ledet kampen med 2-0 i slutten av første omgang da spillerne fra Tsjekkoslovakia forlot banen i protest mot dommeren. Tsjekkoslovakia ble diskvalifisert og Belgia ble olympiske mestere i fotball.

Nederland som hadde tapt semifinalen til Belgia med 0-3 fikk da en mulighet å spille om sølvmedaljene. De fikk møte Spania i en sølvfinale, Spania som hadde tapt kvartfinalen til Belgia fikk etter at Tsjekkoslovakia ble diskvalifisert og Frankrike, som tapte semifinalen mot Nederland, hadde reist hjem en mulighet til å spille om sølvplassen. Spania vant over Sverige med 2-1 og over Italia med 2-0 og var dermed kvalifisert til å møte Nederland i en kamp om sølvmedaljene.

Nederland tapte sølvfinalen til Spania med 1-3 som ble spilt på olympiastadion i Antwerpen 5. september 1920. Groosjohan scoret 1-2 målet for Nederland, han scoret totalt tre mål i OL-turneringen.

OL-medaljer
-----------

* Bronse 1920 Belgias flagg Belgia - Bronse i fotball Nederlands flagg Nederland

Referanser
----------

1. ↑   transfermarkt.com, Transfermarkt spiller-ID 152144, oppført som Ber Groosjohan †[Hentet fra Wikidata]
2. ↑  «Ber Groosjohan Bio, Stats, and Results». *Olympics at Sports-Reference.com*. Arkivert fra originalen 3. november 2012. Besøkt 29. januar 2016.

Eksterne lenker
---------------

* (en) Ber Groosjohan – Olympedia Rediger på Wikidata

* (en) Ber Groosjohan – Sports-Reference (OL-resultater – arkivert) Rediger på Wikidata

* (en) Ber Groosjohan – FIFA Rediger på Wikidata

* (en) Ber Groosjohan – Transfermarkt Rediger på Wikidata

* (en) Ber Groosjohan – national-football-teams.com Rediger på Wikidata

* (en) Ber Groosjohan – WorldFootball.net Rediger på Wikidata

* (en) Ber Groosjohan – FootballDatabase.eu Rediger på Wikidata

* (en) Ber Groosjohan – EU-Football.info Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Geni
 |
Fantasifulle leirefigurer som påstås å være fra førkolumbisk tid, utstilt i *Museo Waldemar Julsrud*, et museum i Acambaro i Mexico oppkalt etter amatørarkeologen som oppdaget dem første gang i 1944. Kristne kreasjonister hevder at figurene forestiller dinosaurer og dermed beviser at de levde samtidig med mennesker.
**Acámbaro-figurer** (på spansk *figuras de Acámbaro*) er over 32 000 små keramikkfigurer som første gang skal ha blitt funnet av en amatørarkeolog i kommunen Acámbaro i delstaten Guanajuato i Mexico i 1944. Kristne ungjordkreasjonister hevder at figurene forestiller dinosaurer og anser dem som bevis for at forhistoriske dyr har levd samtidig med mennesker og at Bibelens to skapelsesfortellinger er korrekte.

Bakgrunn
--------

Den tysk-meksikanske hobbyarkeologen Waldemar Julsrud (1875–1964) og hjelperne hans, som angivelig oppdaget Acámbaro-figurer første gang i juli 1944, hevdet at leireskulpturene var førkolumbiske kulturgjenstander som forestilte ulike stiliserte dinosaurer og merkelige dyr. Verken arkeologer eller paleontologer anser figurene for å være ekte historiske artefakter, men isteden *out-of-place artifacts*, «malplasserte kulturgjenstander» som bryter med etablerte vitenskapelige teorier.

Det enorme antallet feilfrie funn tyder på at gjenstandene er laget i moderne tid som en bløff, et bevisst bedrag. Overflater og materialer virker åpenbart nye, utformingen er tildels i moderne stil, og bønder skal ha fått betalt for figurer de angivelig fant.

Flere kreasjonister mener likevel at Acámbaro-figurene er bevis for at jorda bare er seks tusen år gammel slik Bibelen feilaktig antyder. Ifølge kvasivitenskapelig «ungjordkreasjonisme» skal mennesker og dinosaurer, som vitenskapen antar døde ut for 65 millioner år siden, ha levd sammen før den verdensomspennende «syndfloden» utslettet alle for drøyt fire tusen år siden.

Etter å ha vært gjemt bort fra publikum i flere år, er mange av leirefigurene i dag utstilt i *Museo Waldemar Julsrud* i Acámbaro.

Se også
-------

* Ica-steiner, angivelig førkolumbiske steiner fra Peru med «helleristninger» av dinosaurer og astronauter
* Out-of-place artifact, kulturgjenstand som er feilplassert i tid og sted og bryter med gjengse vitenskapelige teorier

Referanser
----------

1. 1 2  Museo Waldemar Julsrud (presentasjon av museet og samlingene på spansk) Arkivert 17. september 2013 hos Wayback Machine.
2. 1 2 3  Troy Lacey og Bodie Hodge, answersingenesis.org 23. oktober 2020: *Humans with Dinosaurs Evidence: Depictions and documentation of dinosaurs, pterosaurs, and large marine reptiles living with man*
3. ↑  *Ancient aliens: What the Acámbaro Hoax says about Mexican identity* av Mario Ballesteros, pinupmagazine.com
4. ↑  *Museo Waldemar Julsrud* på Facebook

Eksterne lenker
---------------

* (en) Muzeo Julsrud – kategori av bilder, video eller lyd på Commons Rediger på Wikidata
* Bløffen med Acambaro-figurene (på engelsk)
* Acambaro-figurene som out-of-place artifacts (på engelsk)
**Arik Air** er et nigeriansk flyselskap som opererer innenlands i Nigeria, i regionen og internasjonalt. Det ble grunnlagt av Sir JIA Arumemi-Ikide som i 2006 tok over konkursboet etter Nigeria Airways. Grunnleggeren renoverte bygningene, byttet ut flåten og bestilte nytt materiell. Selskapets navn tok han ved en bokstavkombinasjon av sitt eget: Sir JIA **Ar**umemi-**Ik**ide. Det har hatt en eventyrlig vekst og i løpet av fire år oppnådd en nær 50 % markedsandel av flytrafikken i Nigeria.

Historie
--------

Den 3. april 2006 tok Arik Air over tidligere Nigeria Airways’ fasiliteter, tre år etter at selskapet gikk konkurs, og startet med å bygge opp sitt nye selskap. Nigeria Airways' bygninger ble renovert og modernisert og bare to måneder senere, 14. juni 2006, kunne Arik ta imot sine to første to fabrikknye Bombardier CRJ-900. Trolig var dette første gang fabrikknye fly ble registrert i Nigeria. Senere samme sommer kom to Boeing 737-300 og tre Canadair CRJ 200 fra United Airlines.

Den 30. oktober 2006 begynte Arik Air å trafikkere Lagos-Abuja fire ganger daglig med Canadair CRJ 900, og rutenettet ble etterhvert utvidet til å omfatte 16 destinasjoner innen Nigeria og i regionen til Senegal, Sierra Leone, Benin, Ghana og Liberia og interkontinentalt til London og New York.

Kart over rutene til Arik Air per 9. desember 2009.

Flåte
-----

Arik Airs flåte omfatter følgende fly; (mars 2010):

**Arik Airs flåte**| Fly | I drift | I bestilling | Passasjerer
(Business/Economy) | Anmerkning |
| --- | --- | --- | --- | --- |
| Airbus A340-500 | 2 | 0 | 237 (36/201) | Opereres av Hifly |
| Airbus A330-223 | 1 | 0 | 283 (24/259) |  |
| Boeing 737-300 | 2 | 0 | 124 (12/114) |  |
| Boeing 737-700 | 9 | 0 | 131 (12/119) 148 (16/132) 149 |  |
| Boeing 737-800 | 4 | 12 | 148 (16/132) | Forventet levering 2013 |
| Boeing 737-900ER | 0 | 3 | TBA | Vil bli tatt i bruk: 2010 |
| Boeing 777-300ER | 0 | 5 | TBA | Vil bli tatt i bruk: 2011 |
| Boeing 787-9 | 0 | 7 | TBA | Vil blitatt i bruk: 2014 |
| Bombardier CRJ-900ER | 4 | 0 | 76 (10/66) |  |
| Bombardier Dash 8 Q400 | 2 | 2 | 72 (10/62) |  |
| Hawker 800 | 2 | 0 | 8 |  |
| Total | 26 | 29 |  |  |

Hendelser
---------

* 31. mars 2010 ble en Boeing 737-700 som var klar for en flyvning fra Calabar til Abuja evakuert etter å ha blitt påkjørt bakfra av en Audi personbil. Føreren, som hevdet å være Jesus Kristus, ble arrestert og han hevdet at dette var et desperat forsøk på å hindre flyet i å styrte.

Referanser
----------

1. ↑  Arik Air website
2. ↑  Wannabe saviour drives car into aircraft Arkivert 6. juni 2010 hos Wayback Machine.

Eksterne lenker
---------------

* Offisielt nettsted Rediger på Wikidata

* (en) Arik Air – kategori av bilder, video eller lyd på Commons Rediger på Wikidata
* Arik Air FleetArkivert 17. februar 2012 hos Wayback Machine.
**Liste over Frusterte fruer-episoder** viser en oversikt over alle episoder i den amerikanske TV-serien Frustrerte fruer. Serien er produsert av ABC, og ble første gang sendt på amerikansk fjernsyn den 3. oktober 2004. Serien går også fast på norsk TV 2.

Serien følger livet til de seks rollefigurene Susan Mayer, Gabrielle Solís, Bree Hodge, Lynette Scavo, Edie Britt og Katherine Mayfair sett gjennom Mary Alice Young, deres døde venns øyne. Hver episode starter og slutter med en monolog fremført av Mary Alice, som setter stemningen og handlingen for resten av episoden.

Sesongoversikt
--------------

| Sesong | Episoder | Sendt ABC | Sendt TV 2 | Pilot-episode | Avsluttende episode |
| --- | --- | --- | --- | --- | --- |
| 1 | 23 | 2004 - 2005 | 2005 | "*Pilot*" | "*One Wonderful Day*" |
| 2 | 24 | 2005 - 2006 | 2006 | "*Next*" | "*Remember, Part 2*" |
| 3 | 23 | 2006 - 2007 | 2007 | "*Listen to the Rain on the Roof*" | "*Getting Married Today*" |
| 4 | 17 | 2007 - 2008 | 2008 | "*Now You Know*" | "*Free*" |
| 5 | 24 | 2008 - 2009 | 2009 | "*You're Gonna Love Tomorrow*" | - |

Sesong 1
--------

Sesong 1 hadde premiere på ABC den 3. oktober 2004, og på norsk TV 2 på nyåret i 2005. Sesongen inneholder 23 episoder og én klippepisode. Første episode begynner brått med at Mary Alice Young tar sitt eget liv. Vi blir så introdusert til de forskjellige karakterene i gaten Wisteria Laine, hvor mesteparten av handlingen er satt. De fire rollefigurene vi blir introdusert for, forsøker gjennom hele sesongen å finne ut hvorfor Mary Alice tok sitt eget liv.

Sesong 2
--------

Sesong 3
--------

Sesong 4
--------

Sesong 5
--------
**Beorhtwulf**, også stavet **Berhtwulf** (betyr «lys ulv»; død 852) var konge av Mercia i angelsaksisk England fra 839 eller 840, til 852. Hans opphav er ukjent, men han kan ha hatt forbindelse med Beornwulf, som hersket i Mercia på 820-tallet. I løpet av Beorthwulfs forgjenger, Wiglafs regjeringstid ble det nesten ikke preget mynter, men et mercisk myntpregeri ble gjenåpnet av Beorhtwulf tidlig i hans regjeringstid, først med mynter med sterke likhetstrekk med de mynter Ethelwulf av Wessex fikk preget, og senere med et uavhengig design. Vikingene angrep i løpet av Beorhtwulf to første regjeringsår: provinsen Lindsey ble plyndret i 841, og London, et av Mercias kommersielle sentre, ble plyndret det påfølgende året. Ifølge den angelsaksiske krønike ble London igjen angrepet i 851, og Beorthwulf måtte flykte, men vikingene ble etterhvert beseiret av Æthelwulf. Det siste angrepet kan ha gitt betydelig negativ påvirkning på Mercia, da myntproduksjonen fra Mercia ble betydelig svekket fra 851 av.

Det ser ut som at Berkshire ble overgitt fra Mercia til vestsakserne i løpet av Beorthwulfs regjeringstid. Waliserne skal ha gjort opprør mot Beorthwulfs etterfølger Burgred kort tid etter Beorhtwulfs død, noe som tyder på at Beorhtwulf har hersket over området. Nedtegnelser fra Beorhtwulfs regjeringstid viser et anstrengt forhold mellom Beorthwulf og kirken, da Beorhtwulf har underlagt seg land, for senere å levere det tilbake.

Beorhtwulf og hans hustru Sæthryth kan ha hatt to sønner, Beorhtfrith og Beorhtric. Beorhtric er kjent fra sine fars kontrakter, som vitne, men dette opphørte før Beorhtwulfs regjeringstid opphørte. Beorhtfrith er nevnt i en senere kilde som beskriver ham drepe Wiglafs barnebarn Wigstan, i en disputt om Beorhtfriths plan om å gifte seg med Wigstans mor, Ælfflæd, som var enke. Beorhtwulfs død ikke omtalt i noen bevarte kilder, men det er antatt at han døde i 852.

Referanser
----------

1. 1 2 3 4   The Peerage[Hentet fra Wikidata]
2. ↑   The Peerage person ID p15037.htm#i150369, besøkt 7. august 2020[Hentet fra Wikidata]

|  |  |  |
| --- | --- | --- |
| Forgjenger:**Wiglaf** | **Konge av Mercia**(840–852) | Etterfølger:**Burgred** |
Den onde heksa tegnet av John R. Neill i en av de amerikanske barnebøkene om *Trollmannen fra Oz* av L. Frank Baum.
**«Ding-Dong! The Witch Is Dead»** (på norsk gjerne gjengitt som **«Den onde heksa er død»**) er en sang fra den amerikanske musikalfilmen *Trollmannen fra Oz* fra 1939. Komponist er Harold Arlen, teksten er ved E. Y. Harburg. Melodien er, på linje med «We're Off to See the Wizard» og «Over the Rainbow», en av de klassiske sangene fra eventyrfilmen.

«The Witch Is Dead» fikk ny aktualitet og ble omstridt da den i april 2013 ble benyttet etter at den tidligere britiske statsministeren Margaret Thatcher døde. En omfattende aksjon på sosiale medier førte til at den seilte opp på engelske platebarometere. BBC fikk et dilemma. Å spille plata ville være særs lite ærbødig, sett i forhold til Thachers bortgang. Å kutte den fra lista ville bli sett på som sensur. BBC valgte en mellomløsning; de spilte en del av melodien, ledsaget av et nyhetsinnslag som forklarte sammenhengen.

Barbra Streisand og Harold Arlen spilte inn duetten på Arlens studioalbum *Harold Sings Arlen (with Friend)* i 1966.

Referanser
----------

1. ↑  «Briter fnyser av planer for Thatchers begravelse», *Aftenposten* 11. april 2013
2. ↑  Spada 1995, s. 529

Litteratur
----------

* Spada, James (1995). *Streisand: Her Life* **(engelsk)**. New York: Crown Publishers. ISBN 0-517-59753-5.

|  |  |
| --- | --- |
| Oppslagsverk/autoritetsdata | VIAF **·** LCCN
 |
**Ariel Salleh** er en australsk sosiolog som skriver om forholdet mellom mennesket og naturen, sosiale endringsbevegelser og økofeminisme.

Salleh er sosiolog i Institutt for politisk økonomi ved University of Sydney (Australia). Tidligere førsteamanuensis i sosialøkologi ved University of Western Sydney, hun har holdt foredrag i New York, Manila, Toronto, og gjestet som professor ved Universitetet i Lund. 

I motsetning til idealistiske økofeminister fra filosofi og kulturstudier, er Sallehs analyse nær analysen til sosiologene Maria Mies i Tyskland og Mary Mellor i Storbritannia. Reprodiktivt arbeid og bruksverdi er sentrale temaer her. Hennes egen "legemliggjorte materialisme" tar opp motstand mot globalisering gjennom *bevegelse av bevegelser*, og introduserer begrepet "metaindustriell arbeidskraft" for å integrere urfolks-, bonde-, kvinne- og arbeiderpolitikk under økologiens fane.

Referanser
----------

1. ↑   Virtual International Authority File, VIAF-ID 28814302, besøkt 25. mai 2018[Hentet fra Wikidata]

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** Google Scholar

 |
**Oszkár Csuvik** (født 28. mars 1925 i Budapest, død 23. oktober 2008) var en ungarsk vannpolospiller som deltok i de olympiske leker 1948 i London.

Csuvik vant en olympisk sølvmedalje i vannpolo under OL 1948 i London. Han var med på det ungarske laget som kom på andreplass i vannpoloturneringen bak Italia. Ungarns resultat i finalerunden, som besto av fire lag; uavgjort 4-4 mot Nederland, de vant over Belgia med 3-0. Ungarn tapte til Italia med 3-4 i gruppespillet, et resultat som ble tatt med til finalerunden. Csuvik spilte alle fem kampene i OL-turneringen som ble avviklet i perioden 29. juli til 7. august 1948.

OL-medaljer
-----------

* 1948 Storbritannias flagg London - Sølv Sølv i vannpolo, Ungarns flagg Ungarn

Referanser
----------

1. ↑   www.mno.hu[Hentet fra Wikidata]

Eksterne lenker
---------------

* (en) Oszkár Csuvik – Olympics.com Rediger på Wikidata

* (en) Oszkár Csuvik – Olympic.org Rediger på Wikidata

* (en) Oszkár Csuvik – Olympedia Rediger på Wikidata

* (en) Oszkár Csuvik – Sports-Reference (OL-resultater – arkivert) Rediger på Wikidata

* (en) Oszkár Csuvik – databaseOlympics.com (arkivert) Rediger på Wikidata

* (hu) Oszkár Csuvik – Ungarns olympiske komité Rediger på Wikidata

  


|  |  |
| --- | --- |
| Oppslagsverk/autoritetsdata | Prabook
 |
***AdVenture Capitalist*** er et free-to-play klikkervideospill utviklet og utgitt av Hyper Hippo Productions. Det ble først utgitt for nettlesere og Android i 2014, for iOS (publisert av Kongregate), Microsoft Windows, OS X og Linux i 2015, og for PlayStation 4 i 2016. I *AdVenture Capitalist* lever spilleren som en kapitalist og skal invistere penger i visse produkter for å generere inntekter, og alt starter med en enkelt lemonadestand. Jo mer inntekter, jo høyere er spillerens pengesum. En spiller kan motta en engelbonus når man tilbakestiller fremgangen deres, noe som gir en bonus i alle produkters inntekt. Nye områder av virksomheter har blitt lagt til siden utgivelsen av spillet, som kjøp av eiendommer på månen og Mars. En spin-off av spillet, *AdVenture Communist*, ble lansert på Steam som et «early access»-spill den 10. august 2016, og en fullført versjon av spillet ble lansert på iOS og Android den 16. november 2017.

Referanser
----------

1. ↑  «AdVenture Communist». Arkivert fra originalen 8. mai 2017. Besøkt 2. januar 2018.
2. ↑  Takahashi, Dean. «Kongregate and Hyper Hippo launch idle clicker AdVenture Communist». Besøkt 2. januar 2018.

Eksterne lenker
---------------

* Offisiell nettside
* AdVenture Capitalist Wiki på Fandom
* AdVenture Communist Wiki på Fandom

Portal: Videospill
**Holmenkollrennet 2010** er **prøve-VM i hopp, kombinert og langrenn** som ble avholdt den 13. mars og 14. mars 2010.

Det er forhåndssolgt 17 000 billetter til Holmenkollrennet 2010. 370 utøvere fra 24 nasjoner skal innvie nye Holmenkollen Nasjonalanlegg med bl.a. den nye Holmenkollbakken.

Resultater
----------

### Langrenn 30 km, kvinner, fellesstart, fristil

Marit Bjørgen tok sin verdenscupseier nummer 35.

1. Marit Bjørgen
2. Kristin Størmer Steira
3. Therese Johaug

### Langrenn 50 km, menn, fellesstart, fristil

Petter Northug lå i ei tetgruppe det meste av løpet og tok Pietro Piller Cottrer i spurten.

1. Petter Northug
2. Pietro Piller Cottrer

### Langrenn sprint fristil kvinner

1. Marit Bjørgen

### Langrenn sprint fristil menn

1. Anders Gløersen

Øvelser
-------

### Rennprogram lørdag 13. mars

Kl. 10.00 – 10.45 Kombinert laghopp, stor bakke
Kl. 11.00 – 12.30 Langrenn 30 km, kvinner, fellesstart, fristil
Kl. 12.45 – 15.15 Langrenn 50 km, menn, fellesstart, fristil
Kl. 14.45 – 16.45 Offisiell trening, hopp, stor bakke
Kl. 15.30 – 16.40 Kombinert lag, 4 x 5 km langrenn
Kl. 17.15 – 18.20 Hopp kvalifisering, stor bakke

### Rennprogram søndag 14. mars

Kl. 10.00 – 10.45 Kombinert hopp, individuelt, stor bakke
Kl. 10.45 – 11.45 Langrenn sprint, kvalifisering, fristil, kvinner/menn
Kl. 12.00 – 12.40 Kombinert langrenn, 10 km, individuelt
Kl. 13.30 Åpningsseremoni hopp, stor bakke
Kl. 13.45 – 15.30 Hopp, stor bakke
Kl. 15.30 – 17.45 Langrenn sprint finale, fristil, kvinner/menn

Se også
-------

* Ski-VM 2011

Eksterne lenker
---------------

* Hjemmeside

| * v
* d
* r
Holmenkollrennet |
| --- |
| Holmenkollrennet 1987 **·** Holmenkollrennet 1998 **·** Holmenkollrennet 2010 **·** Holmenkollrennet 2013 |
«Basildon» har flere betydninger.

**Basildon** er den største byen i distriktet (borough) Basildon i seremonielle grevskapet Essex i England. Den administrasjonssenter for distriktet Basildon. Den ligger omkring 51 km øst for sentrale London, 18 km sør for byen Chelmsford og 16 km vest for Southend-on-Sea. Mindre byer i nærheten er Billericay i nord, Wickford i nordøst og South Benfleet i øst. Basildon ble opprettet som ny by etter den andre verdenskrig i 1948 for å ta av for befolkningsveksten i London ved å lokke londonere til mer landlige omgivelser. Tre mindre byer og landsbyer, Pitsea, Laindon, Basildon og Vange, ble slått sammen for å danne en kjerne i den nye byen. Den nye byen tok navnet Basildon ettersom den var den mest sentrale av de fire.

Det lokale administrasjonssenteret med samme navn ble opprettet i 1974 og fikk status som borough i 2010, og omfatter et større område enn bare byen Basildon; de to nabobyene Billericay og Wickford, foruten en rekke landsens landsbyer og mindre bosetningsområder kom innenfor dens grenser. Byen Basildon er en av de mest tettest befolkede områder i grevskapet.

En del av Basildons beboere arbeider i London grunnet at byen er godt tilknyttet med City of London og Docklands finansielle og korporative distrikter med hovedkontorer. Det er en reise som tar 36 til 58 minutter fra tre stasjoner i Basildon til Londons Fenchurch Street stasjon.

Basildon er også kjent som stedet der bandet Depeche Mode kommer fra. Alle medlemmene i bandet er fra Basildon.

Historie
--------

Stedet er kjent fra langt eldre tid; i *Domesday Book* (1086) er det nevnt som *Behoter*. Dette viser antagelig til *Beorthals dun*, et område ved veien Holy Cross Church Road i dagens Basildon. Den moderne navneformen kommer antagelig fra det angelsaksiske navnet *Beorthealh* og *dun*, «Beorthealhs ås eller borg». *Dun* er keltisk for bygdeborg, som gjerne lå på en høyde eller ås, sammenlign med Dundee. Navnet har så gjennom tiden blitt forvansket som *Berdlesdon, Bretlesden, Batlesdon, Bastelden, Basseldon og Bassendon*.

Referanser
----------

1. ↑  *Countyelections.essexcc.gov.uk* Arkivert 9. juni 2009 hos Wayback Machine.
2. ↑  «Basildon History Services Information Guide». *Basildon.com*. 24. februar 2002
3. ↑  «Basildon History Online» Arkivert 2009-08-17, hos Wayback Machine.. *Basildon.com*. 16. juli 2009.
4. ↑  «Association of Train Operating Companies», *National Rail enquiries*
5. ↑  Begrepet *dun* finnes på irsk dún, skotsk-gælisk dùn og gammelwalisisk *din* i betydningen «festning» eller «borg». Fra sistnevnte kommer walisiske *dinas*, «by».

Eksterne lenker
---------------

* Offisielt nettsted Rediger på Wikidata

* (en) Basildon – kategori av bilder, video eller lyd på Commons Rediger på Wikidata
* Basildon Council
* Basildon Heritage
* Basildon Borough History - Basildon
* Basildon History
* Basildon[*død lenke*] i *Domesday Book*
* Basildon Radio - Basildon local Internet Radio station

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Vision of Britain **·** VIAF **·** GeoNames **·** MusicBrainz
 |
*Denne artikkelen omhandler musikkstykket Holmenkollmarsj. For turrennet, se Holmenkollmarsjen*.
**«Holmenkollmarsj»**, opprinnelig skrevet **«Holmenkolmarsch»**, er en norsk marsj, skrevet av Allan Johanson.

Bakgrunn
--------

I 1917 var han til stede på Holmenkollrennet, men syntes det burde ha vært fengende musikk til arrangementet. Johanson skrev ned en del idéer, vendte hjem og skrev ut «Holmenkollmarsj» på tre, fire timer. Ettersom han kun var 17, 18 år gammel og totalt ukjent, ville ingen forleggere ha den. En dansk forlegger sa imidlertid ja. «Holmenkollmarsj» ble utgitt på noter for piano på Skandinavisk Musikkforlag i København. Marsjen utkom med et bilde av daværende kronprins Olav, selv en dyktig skihopper. Den ble innspilt på plate både i Tyskland og i London.

Innspillinger
-------------

* Rolf Syversens trekkspillensemble. Innspilt i Oslo 18. august 1938. Utgitt på 78-platene Telefunken T-8182 og Telefunken T-8384 i Norge samt på Sonora 3461 i Sverige.
* Hans Majestet Kongens gardes musikktropp. Utgitt på albumet *Norwegian Colors* i 2000.
* Forsvarets stabsmusikkorps. Utgitt på albumet *Green hornet* i 2011.

Fotnoter og referanser
----------------------

1. ↑  *Aftenposten*, 20. mars 1925, side 6
2. ↑  Komponistens etternavn er mange steder skrevet *Johansson*, men på notene er det skrevet *Johanson*.

Kilder
------

* Allan Johansson på Store norske leksikon
**Jörgen «Sheriff» Wahlberg** (født 22. oktober 1974 i Uppsala) er en svensk ishockeydommer og tidligere ekspertkommentator, trener og ishockeyspiller som spilte for de to norske klubbene Stjernen (2000-2004) og Lillehammer. I Sverige spilte han for Team Gävle, NH 90 og Mörrums GoIS i Division 1, og fikk 5 kamper for Brynäs IF i Elitserien. Wahlberg Jobbet også som ekspertkommentator for TV 2.

Karriere
--------

### Stjernen

Jörgen Wahlberg spilte 100 kamper for Stjernen hvor han noterte seg for 54 poeng fordelt på 29 mål og 25 målgivende pasninger.

Fra 2013 til 2018 var Wahlberg med i trenerapparatet i Stjernen. Han var hovedtreneren for klubbens U21-lag etter to år som trener for U18. Wahlberg har også vært trener for U17 og A-laget. Etter hans aktive karriere har han hatt flere forskjellige stillinger i Stjernen. Wahlberg blir nå den nye Jörgen har også flere år vært ansvarlig for den fysiske treningen, under hans ledelse figurerte Stjernen ofte på topp 3 i Iron Man-konkurransen. Av de som jobber i klubben nå, så er det bare Ørjan Løvdal som har lenger ansiennitet.

Referanser
----------

1. ↑   Elite Prospects, Eliteprospects.com spiller-ID 2103, besøkt 23. august 2021[Hentet fra Wikidata]
2. ↑  Tidligere elitespiller blir dommer - dommersjefen jubler Nitten
3. ↑  JÖRGEN WAHLBERG Stjernen Hockey
**Holmenkollen nasjonalanlegg** er et idrettsanlegg for skihopping, langrenn, kombinert og skiskyting på Holmenkollen i Oslo.

Anlegget
--------

Anlegget består av seks hoppbakker: Holmenkollbakken (HS134 meter), Midtstubakken (HS106 meter) og fire rekruttbakker (HS11, HS22, HS44 og HS66 meter). Holmenkollbakken har stolheis og kabinheis og en tilskuerkapasitet på 30 000. Midtstubakken har stolheis og er plastbelagt for sommerhopping og har en tilskuerkapasitet på 2 500. Skimuseet ligger ved Holmenkollbakken.

Anlegget har langrenns- og skiskytterstadion og 10 km konkurranseløyper, derav 5 km lysløype. Anlegget har 4,75 km rulleskiløype. Det er 30 skyteskiver.

Arrangementer
-------------

Holmenkollrennene ble første gang arrangert ved Besserudtjernet i januar 1882. Etter at verdenscupen i skihopping, verdenscupen i langrenn og verdenscupen i kombinert ble etablert, er Holmenkollen fast arena for konkurranser der.

Renn i verdenscupen i skiskyting ble første gang arrangert i Holmenkollen sesongen 1982/83.

Nordiske grener under vinter-OL 1952 ble arrangert i Holmenkollen. Verdensmesterskapet på ski, nordiske grener ble arrangert i Holmenkollen i 1930, 1966, 1982 og 2011. Verdensmesterskapet i skiskyting ble arrangert Holmenkollen i 1986 (menn), 1990 (sprint, lag og stafetter), 1999 (normaldistansene og fellesstartrennene), 2000, 2002 (fellesstart) og 2016.

Den 1. januar 2018 og 1. januar 2019 ble det arrangert byrenn *(city event)* i verdenscupen i alpint i Holmenkollen.

Fra 1983 til 2002 ble showrennet Ta sjansen arrangert årlig i Besserudtjernet i bunnen av Holmenkollbakken.

Se også
-------

* Holmenkollbanen
* Holmenkollen kapell
* Holmenkollmedaljen
* Kombinert under Holmenkollrennene
* Femmila i Holmenkollen
* Tremila for kvinner i Holmenkollen
* Spesialhopprenn i Holmenkollbakken

Referanser
----------

Eksterne lenker
---------------

* (no) Offisielt nettsted Rediger på Wikidata

* (en) Holmenkollen Nasjonalanlegg – kategori av bilder, video eller lyd på Commons Rediger på Wikidata
Stiftsgårdsparken (2007)
«Stiftsgaardshaven» på 1920-tallet Foto: Nasjonalbibliotekets bildesamling 
**Stiftsgårdsparken** er en park i tilknytning til Stiftsgården i Midtbyen i Trondheim. Stiftsgården er på 3 000 m² og var tidligere lukket. Under renoveringen av parken i perioden 1996 – 1997 ble parken åpnet og innarbeidet i et sammenhengende gangstrøk mellom Bispegata og Jomfrugata. Under renoveringen ble parken tilpasset de historiske elementene som opprinnelige akser, vegetasjon og gjerder. Utformingen består av en sirkulær plass med en fontene med benker og beplantning. Rundt fontenen og gjennom parken er det etablert gangsoner som både består av grusstier og skiferganger. Parkens kongemonument over Kong Olav V er utformet av Harald Wårvik. I 2004 ble det massive gjerdet mellom parken og Sommerveita fjernet og erstattet med smijerngjerde med port, slik at parken fikk direkte adkomst til Torget.

Referanser
----------

1. ↑  Susanna Lundquist (april 2006). «Byromsregistrering». Byplankontoret, Trondheim kommune. Arkivert fra originalen 4. mars 2021. Besøkt 19. juli 2010.

Eksterne lenker
---------------

* (en) Stiftsgårdsparken – kategori av bilder, video eller lyd på Commons Rediger på Wikidata
**Gustave Charles Ernest Chocquin de Sarzec**, fra 1880 de Sarzec (født 11. august 1832 i Rennes, død 31. mai 1901 i Poitiers) var en fransk diplomat og arkeolog. Han regnes som oppdageren av den sumeriske kultur.

De Sarzec tiltrådte i 1875 som Frankrikes visekonsul i Basra, etter at han fra 1872 til 1875 hadde vært landets visekonsul i egyptiske Massawa (i dagens Eritrea), med fullmakter også for Etiopia. Han var da kjent med den britiske diplomaten J.E. Taylors utgravinger i den sumeriske byen Ur.

Ettersom han selv hadde arkeologiske ambisjoner var han på leting etter et sted å granske, og i 1877 fremstod et slikt sted i ruinene ved byen Telloh, som en itakisk kjøpmann hadde fortalt ham om. Men først måtte han overvinne flere problemer. Han hadde ingen vanskeligheter med å få tillatelse fra franske myndigheter, men Telloh lå i et område behersket av den krigerske arabiske stammen Montefidj.

Arkeologiske funnsteder i Mesopotamia; Girsu ligger i sørøst.
De Sarzec fant en ruinhaug og tidligere kanaler, med en masse keramikkskår og kileskriftsteglstener. En av de første og mest betydelige funnene var en torso av en diorittstatue av fyrsten Gudea av Lagasj hvorpå det var skrifttegn fra et kjent kileskriftspråk. Han holdt det gående med sine undersøkelser frem til han døde. I 1869 hadde Jules Oppert en teori om en tidligere tidlig mesopotamisk kultur med et eget språk. De Sarzec fant bevisene for dens eksistens og oppdaget en av sumerenes viktigste byer, Girsu og dessuten den sumeriske kultur. Det skulle imidlertid ta over 30 år før man klarte å dechiffrere sumerisk språk og bekrefte dets eksistens.

Referanser
----------

1. 1 2   annuaire prosopographique: la France savante, oppført som de SARZEC Ernest , Gustave, Charles, Ernest Choquin, CTHS person-ID 103528, besøkt 9. oktober 2017[Hentet fra Wikidata]
2. ↑   Léonore database, oppført som Gustave Charles Ernest Sarzec de, Léonore LH//2462/17, besøkt 9. oktober 2017[Hentet fra Wikidata]
3. ↑  Morris Jastrow (1915) *The Civilization of Babylonia and Assyria*, J.B. Lippincott Co. Philadelphia and London
4. ↑  «Ernest De Sarzec». Serving History. Besøkt 6. september 2010.

Litteratur
----------

* Mauric Pillet: *Ernest de Sarzec, explorateur de Tello (1832-1901).* I: *Comptes rendus de l’Académie des Inscriptions et Belles Lettres* 1958, s. 52–66 Tekst.

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Prabook **·** VIAF **·** GND **·** LCCN **·** BNF **·** BNF (data) **·** SUDOC
 |
**Ernesto Burgio** (født 27. mars 1953 i Palermo) er en italiensk lege og forsker. Han tok medisinsk utdannelse ved Universitetet i Pavia, og tok senere spesialisering innen pediatri ved Universitetet i Firenze

Han sitter i den vitenskapelige komitéen hos European Cancer and Environment Research Institute (ECERI) sammen med blant andre Luc Montagnier,  samt i International Society of Doctors for Environment (ISDE).

Burgio er kritisk til de offisielle grenseverdiene for elektromagnetisk stråling fra mobiltelefoner og trådløse nettverk. Han har forsøkt å knytte økningen i antall autismediagnoser til slik stråling i tillegg til sprøytemidler i landbruket. I 2017 fikk han publisert en kommentarartikkel i tidsskriftet *Child Development* sammen med amerikanske Cindy Sage. I artikkelen pekes det på elektromagnetiske felt som en årsak til autisme og hyperaktivitet. Artikkelen har fått kritikk for å fremme pseudovitenskap og for ikke å ha oppgitt interessekonflikter. De to britiske forskerne David R. Grimes og Doroty V. M. Bishop gikk i en artikkel ut med kritikk av tidsskriftets redaktør for å ha trykket artikkelen, og beskrev publiseringen som et eksempel på utfordringen ved å skille mellom god og dårlig forskning.

I 2010 holdt Burgio et foredrag i regi av organisasjonen European Network of Scientists for Social and Environmental Responsibility (ENSSER) hvor han kritiserte Verdens helseorganisasjon for håndteringen av svineinfluensaepidemien i 2009. Han hevdet også at det ikke forelå vitenskapelig dokumentasjon på at influensavaksiner hadde noen preventiv effekt.

Referanser
----------

1. ↑  Scientific Board Arkivert 14. november 2017 hos Wayback Machine. ECERI
2. ↑  Linking Human Health and the Environment International Society of Doctors for Environment
3. ↑  Smartphone: i rischi per la salute secondo la scienza Donna Moderna
4. ↑  Sage C. & Burgio E.:*Electromagnetic Fields, Pulsed Radiofrequency Radiation, and Epigenetics: How Wireless Technologies May Affect Childhood Development.* Child Development 2018 Jan;89(1):129-136
5. ↑  Un estudio dice que las antenas son peligrosas y otro que no. ¿Cuál me creo? ABC
6. ↑  A Paper Claiming Wi-Fi Is Linked To Autism Has Been Accused Of Pseudoscience BuzzFeed.News
7. ↑  Distinguishing polemic from commentary in science: Some guidelines illustrated with the case of Sage and Burgio, 2017 Arkivert 31. desember 2018 hos Wayback Machine. PeerJ
8. ↑  Avian/Swine Flu: the dangerous link between Science and Hype ENSSER

|  |  |
| --- | --- |
| Oppslagsverk/autoritetsdata | VIAF **·** ISNI
 |
**Ekvivalent luftlagstykkelse**, **Sd** er et mål på et materials vanndampdiffusjonsmotstand. Kan derfor mer presist også kalles **diffusjonsekvivalent luftlagstykkelse**. Vanndampmotstandsfaktoren, Sd-verdien, er et tall der angir et gitt materials vanndampdiffusjonsmotstand i forhold til et stillestående luftlags motstand, og beregnes som vanndamppermeabiliteten til luft dividert med vanndamppermeabiliteten til det aktuelle materialet. Et lavt tall betyr altså at vanndamp enkelt kan passere og et høyt tall betyr at materialet er fukttett.

I bygninger brukes ekvivalent luftlagstykkelse bl.a. til å beskrive materialers evne til å la fukt passere eller bli stoppet. For eksempel anbefales det at en dampsperre har Sd større enn 10 m, mens en vindsperre må ha Sd mindre enn 0,5 m. Typiske verdier for disse er hhv. 70 m og 0,02–0,3 m.[1]

Se også
-------

* Dampsperre
* Luftbarriere

Referanser
----------

1. ↑  *Høyisolerte konstruksjoner og fukt* av Stig Geving og Jonas Holme. Sintef 2010.
**Ekvivalent temperatur** er temperaturen en luftpakke vil ha om en trekker ut all vanndamp fra den i en adiabatisk prosess. 

Luft inneholder vanndamp som har fordampet fra vannkilder (innsjøer, hav, elver, osv.). Fordampning krever energi, som blir tatt fra luften. Dersom all vanndamp i en luftpakke med temperatur *T* og blandingsforhold *r* blir kondensert ut vil det bli frigitt latent varme som øker temperaturen til luftpakken: 

{\displaystyle T\_{e}\approx T+{\frac {L\_{v}}{c\_{pd}}}} r

{\displaystyle \,L\_{v}} : latent varme fra fordampning (2400 kJ/kg {ved 25 ºC} til 2600 kJ/kg {ved -40 ºC})

{\displaystyle \,c\_{pd}} : spesifikk varme for luft i konstant trykk ({\displaystyle \approx } 1004 J/(kg·K))

Se også
-------

* Ekvipotensiell temperatur
* Potensiell temperatur

Litteratur
----------

* M K Yau and R.R. Rogers, *Short Course in Cloud Physics, Third Edition*, publisert av Butterworth-Heinemann, 1. januar 1989, 304 sider. EAN 9780750632157 ISBN 0-7506-3215-1
* J.V. Iribarne and W.L. Godson, *Atmospheric Thermodynamics*, publisert av D. Reidel Publishing Company, Dordrecht, Nederland, 1973, 222 sider
**Normalitet** (eller **ekvivalent konsentrasjon** av en løsning) er et mål på konsentrasjon lik gramekvivalenten per liter løsning. Gramekvivalentvekt er mål på reaksjonskapasiteten til et molekyl. Oppløsningsstoffets rolle i reaksjonen bestemmer løsningens normalitet. I kjemi er ekvivalent konsentrasjon eller normalitet av en løsning definert som den molare konsentrasjonen *ci* delt på en ekvivalensfaktor *feq*:

Normalitet = *ci*/*f*eq

Enhetssymbol for normalitet
---------------------------

Enhetssymbolet "N" brukes til å betegne "eq/L" (ekvivalent per liter) som er normalitet. Selv om det mister gunst, forekommer fortsatt medisinsk rapportering av serumkonsentrasjoner i "meq/L" (= 0,001 N).

Bruk
----

Det er tre vanlige områder der normalitet brukes som et mål på reaktive specier i løsning:

* I syrebasekjemi brukes normalitet til å uttrykke konsentrasjonen av hydroniumioner (H3O+) eller hydroksidioner (OH−) i en løsning. Her er{\displaystyle 1 \over f\_{eq}} et heltall. Hver oppløst stoff kan produsere en eller flere ekvivalenter av reaktive specier når den er oppløst.

* I redoksreaksjoner beskriver ekvivalensfaktoren antall elektroner som et oksidasjons- eller reduksjonsmiddel kan akseptere eller donere. Her kan {\displaystyle 1 \over f\_{eq}} ha en brøkdel (ikke-heltall).

* I fellingsreaksjoner måler ekvivalensfaktoren antall ioner som vil utfelle i en gitt reaksjon. Her er{\displaystyle 1 \over f\_{eq}} et heltall.

Normal konsentrasjon av en ionisk løsning er iboende forbundet med ledningsevnen (elektrolytisk) gjennom den tilsvarende ledningsevnen.

Derivater
---------

En normal løsning inneholder en 1 normal konsentrasjon.

Decinormal er en tidel (1⁄10) av den normale konsentrasjonen.

Eksempler
---------

Normalitet kan brukes til syre-basetitreringer. For eksempel svovelsyre (H2SO4) er en diprotisk syre. Siden bare 0,5 mol H2SO4 er nødvendig for å nøytralisere 1 mol OH−, ekvivalensfaktoren er:

*f*eq(H2SO4) = 0.5
Hvis konsentrasjonen av en svovelsyreoppløsning er *c*(H2SO4) = 1 mol/L, da er dens normalitet 2 N. Det kan også kalles en "2 normal" løsning.

Tilsvarende for en løsning med *c*(H3PO4) = 1 mol/L, normaliteten er 3 N fordi fosforsyre inneholder 3 sure H-atomer.

Kritikk
-------

Normalitet er et tvetydig mål på konsentrasjonen av en løsning. Det trenger en definisjon av ekvivalensfaktoren, som avhenger av definisjonen av ekvivalenter. Den samme løsningen kan ha forskjellige normaliteter for forskjellige reaksjoner. Definisjonen av ekvivalensfaktoren varierer avhengig av hvilken type kjemisk reaksjon som er diskutert: Det kan referere til ligninger, baser, redoksarter, utfellende ioner eller isotoper. Siden feq kanskje ikke er entydig, fraråder IUPAC og NIST bruken av normalitet.

Referanser
----------

1. ↑  «6.3 The use of the equivalence concept» (PDF). 26. juli 2011. Arkivert fra originalen (PDF) Bruk av `|arkiv_url=` krever at `|arkivdato=` også er angitt (hjelp).
**Aerobatikk**, også kalt «luftakrobatikk», «akroflyging», «kunstflygning» eller «snittflygning», er flyging med mer enn 60 grader helling sideveis på vingene eller stilling av flyet med flynesa opp eller ned over 30 grader. 

Akroflyging innebærer en rekke øvelser/ manøvre som kan flyes av motorfly, seilfly eller helikopter i sammenheng med opplæring, som egne øvelser, under konkurranser eller under oppvisning. 

Grunnleggende manøvrer i en aerobatikkoppvisning inkluderer blant annet:

* ryggflygning,
* «spinn»,
* «chandelle»,
* «roll»,
* «Immelmann» og
* «loop».

Britiske «Red Arrows»
Akroflyging organiseres i Norge gjennom akrokomiteen i NLF , Norsk Luftsportsforbund og ACN, Aerobatic Club of Norway. Det arrangeres kurs med eksamen og skoleflyging som fører fram til akroutsjekk som er en lisens som gir en småflyger rett til å fly akrobatiske øvelser.

Akroflyging som del av en oppvisning eller et flystevne må forhåndsgodkjennes av Luftfartstilsynet og flygeren må ha en egen akro-display lisens.

Blant de mest kjente aerobatikkgruppene som flyr oppvisning finner vi blant annet «Blue Angels» fra den amerikanske marine og «Red Arrows» fra det britiske flyvåpen.

Luftforsvaret hadde tidligere oppvisningsgruppen Flying Jokers fra 332 skvadron. De fløy F-86F Sabre og F-5 Freedom Fighter.

Referanser
----------

1. 1 2 3  "F-86F og oppvisningsteamet Flying Jokers" Arkivert 30. august 2007 hos Wayback Machine. Flynytt, 1/2005
2. 1 2  "Flying Jokers: Om Luftforsvarets oppvisningsteam med F-5" Arkivert 5. mars 2016 hos Wayback Machine. Warbirds of Norway, Newsletter, NR: 9.1, 1994

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Encyclopædia Britannica **·** Encyclopædia Britannica **·** GND **·** LCCN **·** BNF **·** BNF (data) **·** NKC **·** BNE
 |
**Tore-Jarl Bielenberg** (født 30. januar 1935 i Oslo) er en norsk journalist, kulturarbeider, fredsaktivist, oversetter og forfatter. 

Han har jobbet med sigøyneres kultur i mange år og var fra 1967 gift med kunstneren Raya Bielenberg i 13 år. Han er den eneste ikke-sigøyner som har vært medlem av Nordiska zigenarrådet (Nordisk sigøynerråd). Han har også bodd i Moskva og hatt tett kontakt med *Teater Romen* der, og deltok på den første internasjonale sigøynerkongressen i London i 1971. 

Han var journalist i *Friheten* i mange år, har oversatt en rekke bøker og debuterte skjønn- og faglitterært i 2012.

Bibliografi
-----------

* Tore-Jarl Bielenberg, *Romá/Sigøynere. I går, i dag, i morgen*, Marxist Forlag, 2012, ISBN 9788293252016

Referanser
----------

1. ↑  «Avliver mytene om rom: Forfatter hevder sigøynere er bedre organisert og integrert enn på lenge», *Klassekampen* 9. april 2013 s. 9

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** ISNI **·** Discogs
 |
Ferkt skrubbsår og arr etter 1 år
Et **skrubbsår** er en hudskade forårsaket av abrasjon. De kan for eksempel oppstå fall mot asfalt i sykkel- og motorsykkelulykker, løping, med rulleskøyter, rullebrett eller langbrett. Symptomer kan være smerter og kraftig blødning.

Behandling
----------

Skrubbsår kan bli infiserte, og såret og huden rundt bør derfor renses grundig, og fremmedlegemer bør fjernes. Såret bør tildekkes med noe sterilt. Man bør vaske hendene før stell, og såret kan gjerne blø litt for å rense seg før man legger på kompress for å stoppe blødingen.

Forebygging
-----------

Motorsyklister kan redusere risikoen for skrubbsår ved å bruke helhjelm og kjøreklær, hansker og støvler. Skøyteløpere bruker gjerne kne- og albuebeskyttere.

Referanser
----------

1. 1 2  «skrubbsår». *Store medisinske leksikon* **(norsk)**. 27. januar 2023. Besøkt 8. juli 2023.
2. 1 2  «Småsår, kutt, rifter og skrubbsår». *www.sykehusapoteket.no*. Besøkt 8. juli 2023.
3. ↑  «Motorcycle Accidents: The Road Rash Guide». Besøkt 6. juli 2021.
**AeroMobile** er et norsk selskap som ble startet av amerikanske ARINC og norske Telenor i 2006. Fram til 2011 hadde selskapet 50% britisk eierskap, men dette året kjøpte Telenor ut medeieren og eier nå 100% av selskapets aksjer. AeroMobile har utviklet og tilbyr GSM-mobiltelefoni ombord i fly, og var det første selskapet i verden til å tilby dette kommersielt ombord i Emirates Airlines. med operativ lansering 20. mars 2008.

Hovedkvarteret ligger på Fornebu, tidligere også i London, og selskapet har også virksomhet i Dubai, Singapore og Seattle. Innen april 2009 har AeroMobile hatt om lag 100.000 brukere ombord i fly.

Høsten 2008 inngikk også Malaysia Airlines avtale om prøvetilbud med GSM og GPRS (datatjenester) ombord i sine fly. Det nye australske flyselskapet V Australia avtalte bruk 31. april 2008,, mens Qantas inngikk avtale 24. september 2008,

I 2012 ble Panasonic majoritetseier i selskapet.

Se også
-------

* Telenor
* Aircell
* Row 44
* OnAir

Referanser
----------

1. ↑  BBC, News. «Emirates 'to debut mobile calls'».
2. ↑  BBC News. «Mobile calls on Emirates flights».
3. ↑  AeroMobile Arkivert 8. februar 2009 hos Wayback Machine. - «AeroMobile Calls A World First».
4. ↑  Emirates News. «Emirates Rings Up 100,000th Passenger In-Flight».
5. ↑  BBC News. «Mobile calls on Emirates flights». Arkivert fra originalen 15. februar 2009.
6. ↑  Aeromobile Arkivert 4. februar 2009 hos Wayback Machine. - «V Australia To Take Off With AeroMobile And Panasonic».
7. ↑  AeroMobile Arkivert 8. februar 2009 hos Wayback Machine. - «Qantas Chooses AeroMobile».
8. ↑  Panasonic Avionics Corporation Acquires Majority Stake in AeroMobile Communications

Eksterne lenker
---------------

* AeroMobile – selskapets hjemmesider.
Dette er en **liste over elver i Tanzania** ordnet alfabetisk og etter nedslagsfelt. Sideelver er inkludert og nevnt under sine respektive hovedelver.

Etter nedslagsfelt
------------------

### Østkysten

* Umba
* Sigi

Nær munningen av Pangani
* Pangani
	+ Kolungazao
	+ Saunyi
	+ Luengera
	+ Mkomazi
	+ Nyumba ya Mungu-demningen
		- Kikuletwa
			* Sanya
			* Weruweru
				+ Kikafu
			* Usa
			* Themi
				+ Ngarenaro
		- Jipe Ruvu
			* Deho
			* Rau
				+ Jipesjøen
					- Lumi
* Msangazi
* Migasi

Wami
* Wami
	+ Lukigura
	+ Kiseru
	+ Mkundi
	+ Tani
	+ Mkata
		- Mkondoa
		- Miyombo
* Ruvu
	+ Mkombezi
	+ Mbiki
	+ Musa
	+ Ngerengere
	+ Mgeta

Rufiji i Selous
* Rufiji
	+ Lungonya
	+ Store Ruaha
		- Lukosi
		- Mbungu
		- Kizigo
			* Njombe
		- Lille Ruaha
		- Kimbi
		- Mbarali
		- Mlomboji
		- Kimani
		- Ipera
	+ Luwegu
	+ Ulanga (Kilombero)
		- Kihansi
		- Luhombero
		- Msolwa
		- Ruipa
		- Mnyera
			* Ruhudji
* Matandu
* Mavuji
* Mbwemkuru
* Lukuledi
* Rovuma
	+ Lukwika
	+ Muhuwezi
	+ Msinejewe
	+ Lukumbule
	+ Msangesi
	+ Njuga

### Zambezi-bassenget

* Malawisjøen
	+ Ruhuhu
	+ Songwe

### Nilen-bassenget

Mara
* Victoriasjøen
	+ Mori
	+ Mara
	+ Ruwana
	+ Simiyu
	+ Isanga
	+ Kagera

### Kongo-bassenget

* Tanganyikasjøen
	+ Malagarasi
	+ Rufugu
	+ Luegele
	+ Luega
	+ Msenguse
	+ Ifume
	+ Luamfi
	+ Loasi
	+ Kalambo

### Endorheiske bekken

* Rukwasjøen
	+ Kavu
	+ Rungwa
	+ Zira
		- Songwe
	+ Momba
		- Saisi
* Natronsjøen
	+ Peninj
* Manyarasjøen
* Eyasisjøen
	+ Sibiti
* Bubu

Alfabetisk
----------

|  |  |
| --- | --- |
| Innhold: | Top - 0-9 A B C D E F G H I J K L M N O P Q R S T U V W X Y Z Æ Ø Å |

### A

Ambala

### B

Bangala − Bubu

### D

Deho

### I

Ifume − Ipera − Isanga

### J

Jipe Ruvu

### K

Kafafu − Kagera − Kalambo − Kavu − Kihansi − Kikafu − Kikuletwa − Kilasi − Kimbi − Kipoke − Kiseru − Kiwira − Kizigo − Kolungazao

### L

Lille Ruaha − Loasi − Luamfi − Luega − Luegele − Luengera − Luhombero − Luhumuka − Lukigura − Lukosi − Lukuledi − Lukumbule − Lukwika − Lumi − Lungonya − Luwegu

### M

Magamba − Malagarasi − Manonga − Mara − Marogala − Matandu − Mavuji − Mbaka − Mbarali − Mbiki − Mbungu − Mbwemkuru − Mgeta − Migasi − Miyombo − Mkata − Mkomazi − Mkombezi − Mkondoa − Mkulumuzi − Mkundi − Mkuzu − Mlomboji − Mnyera − Momba − Mori − Mrambo − Msangazi − Msangesi − Msenguse − Msinejewe − Msolwa − Muhuwezi − Mulagala − Musa − Mwatisi − Myakaliza

### N

Ngarenaro − Ngerengere − Njombe − Njuga

### P

Pangani − Peninj

### R

Rau − Rovuma − Rufiji − Rufugu − Ruhudji − Ruhuhu − Ruipa − Rungwa − Ruvu − Ruvubu − Ruvyironza − Ruwana

### S

Saisi − Sanya − Saunyi − Selian − Semu − Sibiti − Sigi − Simiyu − Sinini − Songwe − Store Ruaha − Suma

### T

Tani − Tarangire − Themi

### U

Ulanga − Umba − Usa

### W

Wami − Wembere − Weruweru

### Z

Zira

Eksterne lenker
---------------

* (en) Rivers of Tanzania – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | LCCN
 |